***Veľkoobchod METRO dáva šancu mladým vyrásť.  
Prichádza s novým ročníkom vlastného školiaceho programu***

*Bratislava (3. mája 2019)* – **Formovanie budúcnosti veľkoobchodu, zanechanie osobnej stopy, ale aj posunutie svojich zručností a schopností na vyššiu úroveň. Aj takéto možnosti ponúka školiaci program veľkoobchodu METRO pre absolventov vysokých škôl.**

Program s názvom **METRO Potentials** je určený pre komunikatívnych mladých ľudí do 28 rokov, ktorí chcú rozvíjať svoj talent v rámci projektov s medzinárodným pôsobením. Cieľom spoločnosti METRO je efektívna príprava absolventov a mladých profesionálov na manažérsku kariéru vo veľkoobchode.

Medzinárodný manažérsky program METRO nie je novinkou – funguje od októbra 2014, no medzi vysokoškolákmi nie je veľmi rozšírený. *„Čerství absolventi vysokých škôl často nevedia o tomto programe ani o tom, akú širokú škálu možností realizácie v rámci METRO ponúka. Vďaka súčasnej úprave platových podmienok na 1 300 € očakávame, že sa záujem mladých ľudí o program zvýši,“* uvádza Katarína Straková, HR manažérka METRO Cash & Carry SR.

V rámci prvej vlny METRO Potentials program absolvovala aj dnešná **ambasádorka udržateľnosti METRO Anežka Kováliková**. „*Myslím, že najsilnejšie bolo pre mňa obdobie 6 mesiacov v Indii. Prešla som si viacerými kultúrnymi šokmi, ktoré mi neskôr veľakrát pomohli. Myslím, že som sa odtiaľ vrátila ako iný človek a som za túto skúsenosť nesmierne vďačná. Program totiž účastníkov nerozvíja len profesionálne ale aj osobnostne,“* hodnotí.

Ako kľúčovú zručnosť, ktorú nadobudla počas programu, Anežka vníma práve úspešné prekonávanie prekážok. *„Celý program je koncipovaný tak, že núti účastníkov neustále vystupovať zo svojej komfortnej zóny, čo je spočiatku veľmi nepríjemné, ale neuveriteľne to človeka zocelí a posunie. Okrem toho, že som sa naučila množstvo vecí spojených s obchodom ako takým, najväčší prínos vnímam v tom, že prekonávanie prekážok už neberiem ako problém, ale ako bežnú súčasť svojej práce.“*

**METRO Potentials** môže byť dobrou voľbou aj pre mladých ľudí, ktorí ešte presne nevedia, čomu by sa chceli v profesnom živote venovať. Počas jednotlivých tréningových blokov budú mať možnosť spoznať všetky oddelenia v rámci spoločnosti METRO a po osobných skúsenostiach sa rozhodnúť, akým smerom by sa chceli uberať. *„Absolventi programu si sami môžu vybrať oblasť, ktorej by sa radi venovali. Ak je to marketing, môžu sa zamerať na marketing, ak ich zaujme obchod, bude to obchod,*“ dodáva Straková.

Počas dvoch rokov trvania programu vystriedajú účastníci päť rôznych tréningových blokov, ktoré trvajú tri až šesť mesiacov. Dva z nich sa uskutočnia v zahraničí, jeden v sídle spoločnosti v Düsseldorfe. Podmienkou úspešnej prihlášky je preto **anglický jazyk na úrovni C1**. Svoj životopis môžu záujemcovia posielať **do 17.mája 2019**.

Bližšie informácie o **METRO Potentials** nájdete na [webstránke METRO](https://lnkd.in/gsiVEvT).

**Pre viac informácií, prosím, kontaktujte:**

* Kristína Krištúfková – AMI Communications Slovakia

E-mail: [kristina.kristufkova@amic.sk](mailto:kristina.kristufkova@amic.sk), Tel. č.: +421 948 606 246

\* \* \* \* \* \*

**METRO Cash & Carry** je vedúcim medzinárodným špecialistom vo veľkoobchode a predaji potravín. Má zastúpenie v 35 krajinách sveta a zamestnáva  viac ako 150-tisíc ľudí. Vo finančnom roku 2015/2016 dosiahlo tržby vo výške približne 37 miliárd eur. Spoločnosť poskytuje originálne riešenia na uspokojene *regionálnych a medzinárodných potrieb svojich veľkoobchodných a maloobchodných zákazníkov. S predajnými značkami METRO/MAKRO Cash & Carry a Real, ako aj s dodávateľskými službami a iniciatívami digitalizácie, METRO stanovuje štandardy pre zajtrajšok: zameranie sa na zákazníka, digitálne riešenia a udržateľné obchodné modely. METRO/MAKRO Cash & Carry prevádzkuje viac ako 750 veľkoobchodov v 25 krajinách s počtom zamestnancov okolo 100 000*. Viac informácií nájdete na [*www.metroag.de*](http://www.metroag.de).

V Slovenskej republike patrí do siete METRO Cash & Carry SR šesť veľkoobchodných centier pre podnikateľov. Široká ponuka tovaru, prevádzková výkonnosť, vyspelá logistika, priame nákupy vo veľkých objemoch, ale tiež služba Distribúcia, teda dovozu tovaru zákazníkom priamo do prevádzok umožňujú spoločnosti METRO predávať tovar za najvýhodnejšie veľkoobchodné ceny. METRO sa na Slovensku orientuje predovšetkým na tri skupiny profesionálnych zákazníkov – na oblasť HoReCa, maloobchod a malé až stredné firmy, ktoré podporuje okrem širokej ponuky tovaru aj nadštandardnými službami na mieru. Aktívne podporuje alianciu maloobchodných predajní Môj obchod, ktorá v súčasnosti spája 500 lokálnych predajcov  po celom Slovensku. Viac na [*www.metro.sk*](http://www.metro.sk/) alebo [*www.facebook.com/metro.sk*](http://www.facebook.com/metro.sk).